હવે ગામમાં જવાય તેવુ ન્હોતુ, બીજી તરફ સોનલ નહીં મળતા તે ભાગી છુટી છે તેવી પાક્કી ખબર ગામને અને ગામના દલાલોને પડી ગઈ હતી, કલાકમાં વીસથી પચ્ચીસ જીપો સોનલને શોધવા દોડવા લાગી હતી, પાલનપુરમાં દલાલોને એક મિટીંગ મળી , કારણ તેમના માટે ખુબ આધાતજનક સમાચાર હતા, વાડીયા ગામના ઈતિહાસમાં લગ્ન કરવા માટે કોઈ વેશ્યા ભાગી હોય તેવી પહેલી ઘટના હતી, એક દલાલે મીટીંગમાં કહ્ય સાલી રંડીઓ જો લગ્ન કરશે તો ધંધો કોણ કરશે, સોનલને ગમે ત્યાંથી પાછી લાવો ખર્ચ કઈ પણ થાય તો કરીશુ, પણ સોનલ પાછી નહીં આવે તો વાડીયામાંથી બીજી છોકરીઓ પણ ભાગવા લાગશે, હવે આવા માહોલમાં સોનલનું પ્રમાણપત્ર લેવા પાછા જવુ શકય ન્હોતુ.